|  |
| --- |
| **MAPE** |
| **1) INFORMAZIONS GJENERÂLS** |
| TITUL DAL PERCORS | ANIMÂI E VEGJETÂI ATOR DI NÔ |
| CONTEST DI LAVÔR | scuele | Primarie DIVISIONE ALPINA JULIA- 1° I.C. UDIN |
| classe enumar di arlêfs | Classe seconde 15 frutsclasse cuarte 6 fruts |
| docenti | *nons:* | *dissiplinis* |
| Laura Rossi | Siencis, tecnologjie, storie par furlan |
| competencis linguistichispre-esistentis | *Situazion linguistiche de classe/grup*La situazion linguistiche dal grup e je varie: a son arlêfs che a sintin cjacarâ furlan a cjase o dai parincj, a son arlêfs che no sintin mai cjacarâ furlan, a son diviers arlêfs di mari foreste. La comprension dai messaçs orâi e je discrete, in gjenerâl, ancje di bande dai fruts che no àn esposizion a la lenghe furlane tal ambient de femee. Ancje i arlêfs cun gjenitôrs che a vegnin di altris regjons talianis o dal forest si mostrin disponibii a dâ bon acet a cheste lenghe tal ambient scolastic, dant ancje la pussibilitât di cualchi integrazion cu la lôr lenghe mari.*Prerecuisîts pa lis dissiplinis.*Scoltâ, comprendi, ripeti par imitazion, produsi oralmentri, lei. |
| MOTIVAZIONS | In classe seconde il percors al ven proponût a ducj i arlêfs parcé che i fruts a àn mostrât cetant interès par chescj aspiets sientifics dal osservâ e rifleti su la vite dai animâi ator di nô. La idee e je vignude fûr daspò di une visite a un cjasâl e ae Oasi dai Quadris di Feagne. Cun di plui o vin realizât l'ort a scuele e o vin fevelât e studiât ancje dai animâi dumiestis e salvadis de nestre regjon. In classe cuarte il percors al ven proponût a sîs fruts. |
| TIMPS | durade | Dut l'an |
| scansion/frecuence | Ogni cuindis dîs par dôs oris par lezion/ setemanâl par une ore |
| SPAZIS | Aule, zardin, cjanton dal ort, aule di art e imagjin. |
| DISSIPLINIS | Siencis, tecnologjie, art e imagjin, storie. |
| LENGHIS | Furlan - Talian |
| MATERIÂI/ IMPRESCJ DOPRÂTS | Materiâi dal arlêf, materiâi struturâts, visitis vuidadis par osservâ i animâi, cartonuts colorâts, schedis preparadis, colôrs, video, imagjins, regjistrazions audio. |

|  |
| --- |
| **2) SCHEDE DIDATICHE GJENERÂL** |
| OBIETÎFS LINGUISTICS COMUNICATÎFS | * Valorizâ e potenziâ il furlan tant che lenghe di comunicazion.
* Indreçâ ae cognossince dal furlan i fruts che no lu fevelin.
* Miorâ la paronance de lenghe tai diviers nivei.
* Aprofondî aspiets lessicâi e semantics de lenghe.
* Ricognossi e capî gnovis peraulis.
* Imparâ a doprâ lis peraulis gnovis tal contest.
* Scoltâ storiis e comprendi il lôr significât.
* Imparâ semplicis frasis par domandâ, par contâ doprantlis tal just contest.
* Creâ e sperimentâ imprescj cu la cjarte par svilupâ la creativitât.
* L’arlêf al scuvierç e al svilupe curiositât pe osservazion e pe cognossince dai fenomens tai monts di esperience individuant regulis costantis.
* Osservâ, scuvierzi, cognossi il cicli de vite dai animâi ator di nô.
* Scuvierzi modalitâts di adatament dai organisims vivents ai diviers contescj ambientâi.
 |
| OBIETÎFS DISSIPLINÂRS | * Svilupâ un ategjament di curiositât e di ricercje.
* Svilupâ la capacitât di osservâ vivents e no vivents, doprant i cinc sens (percepî, discriminâ e classificâ lis informazions che a vegnin dai canâi sensoriâi).
* Jessi in stât di descrivi i cambiaments stagjonâi intai vivents.
* Savê contâ une esperience personâl, puartant il propri contribût par incressi lis cognossencis dal grup suntun argoment di ricercje.
* Colaborâ in grup inte realizazion di esperiencis concretis.

*Travuarts di competence*: * Comprendi e doprâ il furlan in situazions comunicativis, intune otiche di viertidure e confront cun chês altris lenghis.
* Acuisî cognossincis morfologjichis, gramaticâls, logjichis e sintatichis de lenghe furlane e doprâlis per formulâ frasis.
* Cognossi aspiets de realtât e de culture e savê esprimiju in lenghe furlane, doprant tiermins propris dai lengaçs specifics.
 |
| ARGOMENTS | Animâi dal nestri teritori.Lis storiis sui animai contadis des nonis.Vegjetâi dai nestris orts. |
| METODOLOGJIE DOPRADE | Scolte, comprension, ripetizion, produzion, colegament, vision. |
| ORGANIZAZION DIDATICHE | Lis ativitâts a son stadis simpri introdusudis di moments di pre - scolte o di situazion stimul leadis a curtis narazions di storiis o ae descrizion dai obietîfs de ativitât di davuelzi, indreçadis a dut il grup de classe. Cierts laboratoris a son stâts puartâts indevant a classis viertis (seconde-cuarte) cun grups misturâts di arlêfs e la modalitât *peer education,* dulà che i frutsdi cuarte a àn fat di tutor cul compit di judâ i compagns di seconde.Lis ativitâts al computer (laboratori di informatiche cun ordenadôrs fis e in aule lavôr cui *notebook*) a son stadis davueltis in cubie, previodint turnis di operativitât cun tastiere e mouse o touch pad e moments di leture-control dal operât dal compagn.Tai moments individuâi di ativitât i arlêfs a son stâts clamâts a davuelzi ativitâts di scolte, rapresentazion grafiche e scriture.Lis osservazions sientifichis a son stadis fatis tant di fûr che dentri de aule o intal laboratori sientific.In aule e je stade parecjade une taule cun contignidôrs di carton o di plastiche par racuei i materiâi naturalistics di interès che i fruts in mût spontani a àn puartât a scuele. In diviersis esperiencis la organizazion spaziâl de aule e je stade modificade par permeti ai arlêfs di cjatâ la disposizion plui adate ae ativitât che si veve di fâ.  |

|  |
| --- |
| **3) DIDATICHE DE LENGHE** |
| ABILITÂTS | Scoltâ, capî, fevelâ, lei peraulis o piçulis frasis, scrivi peraulis coretementri, scrivi e pronunziâ frasis in lenghe, riassumi in lenghe un test naratîf, doprâ la lenghe par saludâsi, esprimi dibisugnis, umôrs, emozions. |
| VARIETÂTS TESTUÂLS | Conte, fumet, imagjin e didascalie, descrizion, filastrocje, test informatîf sientific/storic/gjeografic, test teatrâl  |
| FUNZIONS | Strumentâl – Regolative - Personal/espressive – Interpersonâl - Referenziâl - Imagjjerenzialeleessiva 00000000000000000000000000000000000000000000000000000000000000000000000000000000000000000inative/poetiche - Metalinguistiche |
| FORMIS/ STRUTURIS  | * nivel fonologjic:percezion e produzion dai suns cj e gj, des vocâls lungjis, des doplis, dal plurâl sigmatic
* nivel lessicâl nons di ogjets, lûcs, personis, mistîrs
* riflession a nivel semantic e morfosintatic nons, adietîfs, verps, … , aspiets de grafie: cj e gj, ç, â,ê,î,ô,û

 |

|  |
| --- |
| **4) DESCRIZION DAL PERCORS** |
| FASIS DAL LAVÔR | 1. visite a une fatorie didattica e all'Oasi dei Quadris
2. discussions, riflessions, curiositâts, domandis su la visite
3. predisposizion di schedis su ogni singul animâl osservât o che si varès voie di cognossi
4. conte di storiis furlanis sui animâi
5. filastrocjis e zûcs orâi sui animâi
6. riduzion in secuencis di une storie
7. ilustrazion individuâl di ogni secuence
8. regjistrazion vocâl di ogni secuence
9. montaç multimediâl de storie
10. produzion dal stampon teatrâl de storie
11. realizazion de senografie
12. recitazion de conte
13. cognossince des verduris coltivadis
14. realizazion dal ort: semenâ e riplantâ
15. non des verduris e des pomis coltivadis intal ort
16. cerce des verduris e des pomis dal ort.
 |

|  |
| --- |
| **5) MATERIÂI TRASFERIBII** |
| MATERIÂIDOPRÂTSDE DOCENTE | Tescj, schedis, imagjins, video, programs di montaç imagjins Movie Maker, libris: “I nestris bai, lis nestris storiis, i nestris fruts” di L. D'Agostini dal grup folcloristic di Pasian di Prât, “Gli animali della fattoria” di Marcolini e Zanetti Ed. Il pendolino, Nuova Dimensione. |

|  |  |
| --- | --- |
| MATERIÂIPRODUSÛTS DE DOCENTE | Tescj, schedis, imagjins, dissens, regjistrazions, video, montaç cun Movie Maker, fassicui dai elaborâts dai fruts. |

|  |  |
| --- | --- |
| MATERIÂIDOPRÂTS DAI ARLÊFS | Dissens, imagjins, video, schedis operativis, tescj. |
| MATERIÂI PRODUSÛTS DAI ARLÊFS | Tescj in lenghe, dissens, fumets, fassicui. |

|  |
| --- |
|  **6) VALUTAZION** |
| ASPIETS LINGUISTICS | * Ampliament dal lessic
* Inizi de struturazion di une frase semplice
* Plasê di zuiâ cui suns de lenghe furlane e di fevelâ cence pôre di sbaliâ

RICEZION: si à cirût * di incressi la comprension di peraulis gnovis leadis aes storiis cui animâi, a azions
* di cognossi e comprendi lis storiis proponudis
* di doprâ la lenghe furlane par contâ, dramatizâ

PRODUZION: i fruts a àn imparât a doprâ cualchi peraule gnove, cualchi espression particolâr, a contâ filastrocjis… |
| CONTIGNÛTS DISSIPLINÂRS | Trasversâi aes dissiplinis di siencis, storie, tecnologjie, art e imagjin... |
| INTERÈS PARTECIPAZION MOTIVAZION | L'interès al è stât bon, la partecipazion e je stade spontanie e sostignude, la motivazion a imparâ e a cognossi une vore buine.  |
| VALUTAZION DI BANDE DAI ARLÊFS | Ai arlêfs ur àn tant plasudis lis ativitâts in furlan sui animâi e su la nature dal orto. |

|  |
| --- |
| **7) IPOTESIS DI SVILUP** |
| Si podarès lâ indevant cu la cognossince di altris animâi dal nestri teritori.Si podarès lavorâ suntune altre storie contade des nonis sui animâi e butâ jù une gnove senegjatude di realizâ in forme di teatri.Interessante e sarês ancje la coltivazion e la cerce di verduris autunâls. |